Banskobystrická regionálna komora SOPK informuje odbornú verejnosť o možnosti zapojiť sa do výzvy "Inovačné poukážky Slovensko".
Cieľom výzvy je podporiť podniky v Banskobystrickom kraji, ktoré majú chuť a potenciál zvyšovať svoju konkurencieschopnosť prostredníctvom inovácií vlastných produktov, služieb či procesov. Výzva je určená pre fyzické alebo právnické osoby, ktoré majú sídlo na území kraja a podnikajú viac ako 12 mesiacov.
Výzva je vyhlásená 06. 10. 2021 od 14:00 v trvaní 1 mesiac (do 05. 11. 2021).
Celková suma určená na výzvu je 2 milióny eur a výška inovačnej poukážky sa pohybuje od 2 000 do 10 000 eur až do hodnoty 85 % oprávnených výdavkov. Žiadateľovi môže byť poskytnutá maximálne dvakrát, a to na dve rôzne aktivity spolu v hodnote 15 000 eur.
Projekty pomôžu firmám prijímať lepšie rozhodnutia v nasledujúcich otázkach:
- Je naše produktové portfólio pripravené na nové trendy a výzvy trhu?
- Aký potenciál majú naše nápady a do ktorých z nich sa oplatí investovať zdroje?
- Existuje optimálnejšie technické/konštrukčné riešenie našich výrobkov?
- Aké inovácie nám pomôžu rásť?
- Existuje lepší spôsob akým predávať naše produkty?
- Ako nastaviť vnútorné procesy a komunikáciu pracovníkov tak, aby sme fungovali ako skutočne výkonná firma?
- V akých oblastiach máme školiť našich zamestnancov?
Všetky podrobné materiály nájdete na web stránke https://www.inovujme.sk/sk/podniky